open-index/open-wikipedia-markdown huggingface dataset:
Alotip

**Alotip** ili (potpunije) **imunoglobulinski alotip**  je druga varijanta lanca antitijela koja se nalazi kod pojedinaca. Riječ alotip dolazi iz dva grčka korijena: *allo* = drugo ili se razlikuje od norme + *typos* = oznaka. Stoga se alotip odnosi na ideju da svaki imunoglobulin ima jedinstvene sekvence, specifične za genom osobe, koje se manifestiraju u njegovoj konstantnoj regiji (normalno).

Najvažniji tipovi su Gm (teški lanac) i km (lahki lanac).
Može se koristiti u rješavanju sporova o očinstvu.

## Također pogledajte
* Idiotip
* Izotip

## Reference
## Vanjski linkovi
* 
* Overview at University of South Carolina School of Medicine
* Overview at Southern Illinois University Carbondale

Kategorija:Imunologija
Kategorija:Imunološki sistem
Kategorija:Genetika
Duško Milunović

**Duško Milunović** (Bosanska Dubica, 15. marta 1966) bosanskohercegovački je političar i ministar rada i boračko-invalidske zaštite Republike Srpske, te član Socijalističke partije RS.

## Biografija 
Milunović je rođen 15. marta 1966. godine u Bosanskoj Dubici. U rodnom mjestu je završio osnovnu i srednju školu, nakon čega je 1990. diplomirao na Fakultetu političkih nauka Univerziteta u Sarajevu, smjer "opštenarodna odbrana". 2007. godine je magistrirao na Filozofskom fakultetu Univerziteta u Banjoj Luci.

Nakon početka rata u Bosni i Hercegovini 1992. godine, Milunović je se pridružio snagama Vojske Republike Srpske. Borac je prve kategorije i ratni vojni invalid. Za zasluge tokom ratnih dejstava dodjeljena mu je medalja "Zasluga za narod".

Okončanjem rata, Duško Milunović je počeo da radi na raznim pozicijama u administraciji Republike Srpske. Tako je prvo bio načelnik odsjeka u bivšem ministarstvu odbrane RS, nakon čega je postao načelnik za vojne evidencije u entitetskom ministarstvu rada i boračko-invalidske zaštite. Od 2010. godine, sve do imenovanja za novog ministra, Milunović je bio na poziciji pomoćnika ministra.

Poslije općih izbora u Bosni i Hercegovini 2018. i izbora Radovana Viškovića za novog mandatara Vlade RS, Milunović je predložen za novog ministra rada i boračko-invalidske zaštite. Narodna skupština Republike Srpske izabrala ga je na tu poziciju 18. decembra 2018  a 20. decembra je i službeno preuzeo dužnost novog ministra, nasljeđujući Milenka Savanovića.

Milunović je dugogodišjnji član Socijalističke partije Republike Srpske, a u novembru 2017. je i izabran za predsjednika općinske organizacije svoje stranke u Dubici.

## Reference 
Kategorija:Bosanskohercegovački političari
Kategorija:Političari Socijalističke partije (Bosna i Hercegovina)
Kategorija:Rođeni 1966.
Kategorija:Bosanskohercegovački ministri
Kategorija:Živi ljudi
Kategorija:Političari Republike Srpske
Zombie Attack

***Zombie Attack*** debitanski je studijski album njemačke thrash metal grupe Tankard, objavljen u julu 1986, a objavila ga je diskografska kuća Noise Records. Album je ponovo objavljen u setu s drugim albumom Tankarda, *Chemical Invasion* 2005. godine.

## Spisak pjesama 
## Osoblje 
### Tankard 
* Andreas "Gerre" Geremia – vokali
* Axel Katzmann – gitara
* Andy Bulgaropulos – gitara
* Frank Thorwarth – bas-gitara
* Oliver "O.W." Werner – bubnjevi

### Ostalo osoblje 
* Harris Johns – produciranje
* James Warhola – omot albuma
* Fred Baumgart – fotografija
* Buffo Schnädelbach – fotografija

## Reference 
## Vanjski linkovi 
* *Zombie Attack* na Discogsu

Kategorija:Albumi iz 1986.
Kategorija:Albumi Tankarda
Hipersenzitivnost

**Hipersenzitivnost** ili  **hipersenzitivna reakcija** ili  **netolerancija** (intolerancija) odnosi se na neželjene reakcije normalnog imunskog sistema, uključujući alergije i autoimunost. Obično  se nazivaju prekomjernim reakcijama imunskog sistema, koje mogu biti štetne, neudobne ili povremeno fatalne. Reakcije preosjetljivosti zahtijevaju preosjetljivost (imuno) stanja domaćina. Razvrstane su u četiri grupe nakon prijedloga P. G. H. Gella i Robina Coombsa 1963. godine.
## Coombova i Gellova  klasifikacija
### Tip V 
Ovo je dodatni tip koji se ponekad (posebno u Velikoj Britaniji) koristi kao razlikovanje od tipa 2.
Umjesto da se vežu za ćelijske površine, antitela prepoznaju i vežu se na ćelijsku površinu receptora, što ili sprečava namjeravano vezanje liganda  s receptorom ili oponaša efekte liganda, tako ometajući ćelijsku signalizaciju.
Neki klinički primeri su:
* Gravesova bolest
* Mijastenija gravis
Upotreba termina tip 5 je rijetka. Ovi se poremećaji češće klasificiraju kao tip 2, iako su ponekad posebno odvojeni u svoju potkategoriju tipa 2.

## Reference
## Vanjski linkovi 
Kategorija:Alergologija
Kategorija:Imunologija
Rezolucija 8 Vijeća sigurnosti Ujedinjenih nacija

**Rezolucija 8 Vijeća sigurnosti Ujedinjenih nacija** donesena je 29. augusta 1946. na 57. sjednici Vijeća sigurnosti Ujedinjenih nacija. Usvojena je s deset glasova "za" i jednim suzdržanim glasom (Australija). Slijedeći smjernice iz Rezolucije 6, razmatrani su zahtjevi za članstvo u Ujedinjenim nacijama Narodne Republike Albanije, Narodne Republike Mongolije, Kraljevine Afganistana, Jordana, Irske, Portugala, Islanda, Sijama (današnjeg Tajlanda) i Švedske. Vijeće sigurnosti preporučilo je da Generalna skupština Ujedinjenih nacija prihvati članstvo Afganistana, Islanda i Švedske. Preporuka za prijem Sijama data je u u decembru Rezolucijom 13.

## Historijska pozadina 
Zahtjev za prijem u članstvo Sijam je podnio 3. augusta 1946, ali je 28. augusta, dan prije donošenja odluke, zatražio odgađanje rasprave o prijedlogu za prijem zbog iščekivanja rezultata pregovora zbog sukoba u Prvom indokineskom ratu s Francuskom, stalnom članicom Vijeća.

Kako je Vijeće razmatralo svaki zahtjev pojedinačno, zbog negativnih glasova stalnih članica Vijeća, zahjevi Narodne Republike Albanije, Narodne Republike Mongolije, Jordana, Irske i Portugala odbijeni su i nisu proslijeđeni Generalnoj skupštini.

## Sadržaj 
Vijeće je dalo do znanja da su zahtjevi za prijem Albanije, Švedske, Mongolije, Agfanistana, Jordana, Irske, Portugala, Islanda i Sijama u UN primljeni i razmatrani. Vijeća je preporučilo da Generalna skupština glasa za prijem Afganistana, Švedske i Islanda.

## Posljedice 
Na sjednici Generalne skupštine UN-a 19. novembra 1946. u članstvo su primljeni Afganistan, Švedska i Island.

## Također pogledajte 
* Države članice Ujedinjenih nacija

## Reference 
## Vanjski linkovi 
* [Tekst rezolucije](https://undocs.org/S/RES/8(1946)) na *undocs.org*      

Kategorija:1946. u Albaniji
Kategorija:1946. u Mongoliji
Kategorija:1946. u Jordanu
Kategorija:1946. u Irskoj
Kategorija:1946. u Portugalu
Kategorija:1946. na Islandu
Kategorija:1946. u Tajlandu
Kategorija:1946. u Švedskoj
8
8
8
8
8
8
8
8
8
Stingray

**Stingray** ili poznat još pod nazivom **Commando Stingray** je lahki tenk kojeg je proizvela kompanija Textron Marine & Land Systems. Posebno je projektovan kako bi koristio što veći broj komponenti sa već postojećih američkih oklopnih vozila s ciljem smanjenja troškova. 

Originalno je projektovan u svrhu sudjelovanja na konkursu američke vojske za novi Armored Gun System (AGS) tokom 1980-ih godina na kojem se tražio novi lahki tenk sa vatrenom moći glavnog borbenog tenka i šasijom pogodne za zračne desante. 

Jedini izvoz tenka je bio za potrebe oružanih snaga Tajlanda koji je i jedini njegov korisnik.

## Verzije 
### Stingray 
Stingray je naoružan topom kalibra 105 mm. Maksimalna brzina iznosi 71 km/h. Maksimalan nagib terena kojeg tenk može savladati je 60 %. Tenk takožer može forsirati vodene prepreke visine do 107 cm, moguće ga je transportovati transportnim avionima tipa C-130 Hercules. Originalni projekat Stingray pokrenut je 1983. godine, dok je prvi prototip bio spreman već u augustu 1984. godine. Jedina zemlja koja je uvela tenk u operativnu upotrebu je Tajland, s poručenih 106 tenkova koji su dostavljani u periodu od 1988. do 1990. godine. Kupola Stingray tenka također se nudila odvojeno na tržištu s mogućnošću ugradnje na tenkove tipa M41 Walker Bulldog, M47 Patton ili M551 Sheridan i na oklopno vozilo V600.  

### Stingray II 
Stingray II je nadograđena verzija od strane kompanije Cadilac Gage kao oklopno vozilo namijenjeno za izvoz. Oklop lahkog tenka, iako tanak bio je prikladan za vatrenu podršku lahke konjice, izviđača ili lahke pješadije. Oklop je ogao zaštiti posadu od protivoklopnih zrna teških mitraljeza kalibra do 14.5 mm. Za potrebe poboljšanja balističke zaštite postojala je mogućnost nadogradnje oklopa. Radijus kretanja vozila povećan je za 40 km, dok je brzina iznosila 48 km/h. Motor tenka je nadograđen i imao je snagu od 410 kW (550 KS).

Glavo naoružanje ovog tenka predstvaljao je britanski Royal Ordnance L7 105 mm užljebljeni top koji je bio znatno stabilizovan. Top je stabilizovan u dvije osi sa 8 granata i dodatne 24 granate u kupoli. Dodatno naoružanje su predstavljali koaksijalni mitraljez 7.62 mm s 2400 metaka i jedan teški mitraljez M2 Browning kalibra 12.7 mm sa 1100 metaka koji je proedstvaljao i protivavionsku zaštitu kojeg je opsluživao komandir tenka. Stingray je bio opremljen sa 16 bacača dimne zavjese sa po osam na bočnim stranama kupole. Tenk je bio opremljen sa dnevno-noćnim termovizijskim nišanom stabilizovanim u dvije osi kojeg je proizvela kompanija Hughes Electronics zajedno sa laserskim daljinometrom. Za komandira tenka izrađen je još jedan optički sistem sa sedam periskopa.

Glavna poboljšanja koja su ponuđena kod Stingray II tenka su poboljšani digitalni SUP, ABH zaštita, poboljšana mobilnost i preciznija mogućnost nišanjenja. 

## Korisnici 
*: 106 primjeraka u upotrebi.

## Izvori 
Kategorija:Američki tenkovi
Kategorija:Textron
Sjeverna Bosna (1718–1739)

mini|Teritorij koji je pripadao Habsburškoj monarhiji između 1718 i 1739. godine.
**Sjeverna Bosna**, **Kraljevina Bosna** () ili **Dio Kraljevine Bosne** (latinski: *Regni Bosniae Pars*), jeste bivša teritorija pod upravom Habsburške monarhije između 1718. i 1739. godine. Požarevačkim mirom iz 1718. godine, ovo područje je izdvojeno iz Osmanlijskog Bosanskog pašaluka i priključeno Habzburškoj monarhiji. Teritorija je obuhvatala Semberiju i Posavinu, odnosno područje duž desne obale rijeke Save. Nakon Beogradskog mira iz 1739. godine, ovo područje je ponovo sastavni dio Bosanskog pašaluka unutar Osmanlijskog carstva.

## Reference 
Kategorija:Bosna i Hercegovina u Osmanskom Carstvu
Kategorija:Habsburška Monarhija
Proljetni trougao

[mini| Proljetni trougao s Arkturom, Spikom i Regulom plus (maj 2017 ) [Jupiterom i, slučajno, Mjesecom . Linija između Spike i Regulusa gotovo predstavlja ekliptiku, put Sunca i planeta. ]]
**Proljetni trougao** je astronomski asterizam koji uključuje zamišljeni trokut nacrtan na nebeskoj sferi sa svojim definirajućim vrhovima na Arcturusu, Spiki i Regulu. Ovaj trokut povezuje sazviježđe Volara, Djevice i Lava . Nalazi se na jugoistočnom nebu sjeverne hemisfere između marta i maja.

Neki ljudi predlažu nešto drugačiji *proljetni trougao*, predlažući Lavov rep, Denebolu, umjesto Regulusa. Denebola je tamnija, ali je trougao gotovo jednakostraničan.

Ove zvijezde tvore dijelove većeg proljetnog asterizma zvanog Proljeni veliki dijamant zajedno s zvijezdom Cor Carol.

## Proljetne zvijezde trougla 
## Također pogledajte 
* Ljetni trougao 
* Zimski trougao 
* Sjeverni krst

## Reference 
Kategorija:Asterizmi
Kategorija:Lav (sazviježđe)
Kategorija:Djevica (sazviježđe)
Kategorija:Volar (sazviježđe)
Suzana Gašić

**Suzana Gašić** (Zagreb, 1980) bosanskohercegovačka je političarka, bivša ministrica trgovine i turizma Republike Srpske i članica Demokratskog saveza (DEMOS).

## Biografija 
Suzana Gašić je rođena 1980. u Zagrebu (SFRJ).

Živi i odrasla je u Prijedoru, gdje je 1998. završila srednju ugostiteljsko-ekonomsku školu. Poslije diplomiranja na Pravnom fakultetu Univerziteta u Banjoj Luci 2007, Gašić od 2008. počinje raditi u ArcelorMittalu u Prijedoru. Vršila je imavinsko-pravne i radne osnove, te je kasnije bila i pomoćnica direktora za kadrovske, pravne i opće poslove.

Nakon ostavke ministrice trgovine i turizma Republike Srpske Dragice Kovač početkom septembra 2019, Narodna skupština RS je 17. septembra Suzanu Gašić izabrala za novu resornu ministricu.

## Privatni život 
Suzana Gašić je udata i majka dvoje djece. Živi u Prijedoru.

## Reference 
Kategorija:Biografije, Zagreb
Kategorija:Rođeni 1980.
Kategorija:Bosanskohercegovački političari
Kategorija:Političari Demokratskog saveza
Kategorija:Ministri Republike Srpske
Kategorija:Živi ljudi
Kategorija:Političari Federacije Bosne i Hercegovine
Ljetni trougao

mini| Ljetni trougao preslikan na zvjezdanu kartu
**Ljetni trougao** je astronomski asterizam na sjevernoj nebeskoj hemisferi. Definicijski vrhovi ovog zamišljenog trougla povezuju se na zvijezdama Altairu, Denebu i Vegi. Svaka od njih predstavlja najsjajniju zvijezdu svog zviježđa: (Orao, Labud i Lira ). 

## Historija 
Izraz su popularizirali američki autor Hans Augusto Rey i britanski astronom Patrick Moore 1950-ih. Ime se može naći u vodičima o konstelaciji iz 1913. godine.  Austrijski astronom Oswald Thomas opisao je ove zvijezde *Grosses Dreieck* (Veliki trougao) kasnih 1920-ih i *Sommerliches Dreieck* (Ljetni trougao) 1934. godine. Asterizam je primijetio Joseph Johann von Littrow, koji ga je opisao kao "vidljivi trougao" u tekstu svog atlasa (1866), a Johann Elert Bode povezao je zvijezde na karti u knjizi iz 1816. godine, iako bez oznaka. To su iste zvijezde prepoznate u kineskoj narodnoj priči o *Kauboju i tkalčici*, staroj više od 2.600 godina, koja se slavila na festivalu Qixi. U drugoj polovini 20. stoljeća, prije nego što su inercijalni navigacijski sistemi i druga elektronska i mehanička oprema zauzeli svoje mjesto u vojnim avionima, pripadnici zračnih snaga Sjedinjenih američkih država nazvali su ovu zvijezdu "navigatorskim trouglom".  

## Vidljivost 
desno|mini| Ljetni trougao u kontekstu noćnog neba, pri čemu su prve svijetle zvijezde izblijedjele, a najsvjetlije posljednje.
Sa srednjovjekovnih geografskih širina, Ljetni trougao pojavljuje se gotovo iznad ponoći tokom ljeta. Također je vidljiv na istočnom nebu u rano jutro tokom proljeća. U jesenjim i zimskim večerima Trougao je vidljiv na zapadnom nebu sve do januara. Sa geografskih širina srednjeg juga asterizam gleda obrnuto, s Denebom ispod Altaira i zimom na nebu. 

## Zvijezde ljetnog trougla 
* Sjeverni krst 
* Proljetni veliki dijamant 
* Zimski trougao 
* Zimski heksagon 

## Reference 
Kategorija:Asterizmi
Kategorija:Vega
Kategorija:Altair
Rezolucija 24 Vijeća sigurnosti Ujedinjenih nacija

**Rezolucija 24 Vijeća sigurnosti Ujedinjenih nacija** donesena je 30. aprila 1947. na 132. sjednici Vijeća sigurnosti Ujedinjenih nacija. Usvojena je sa 10 glasova "za" i jednim suzdržanim glasom (Australija). Slijedeći smjernice iz Rezolucije 6, razmatran je zahtjev Narodne Republike Mađarske za članstvo u Ujedinjenim nacijama. Rezolucije je prihvaćena s primjedbom  "proučavanja i izvještavanja Vijeća sigurnosti u odgovarajuće vrijeme".

## Historijska pozadina 
## Sadržaj 
## Posljedice 
Zahtjev Mađarske ponovo je razmatran 12. augusta 1947. u Rezoluciji 29 te 14. decembra 1955. u Rezoluciji 109, a iste godine Mađarska je primljena u punopravno članstvo Ujedinjenih nacija.

## Također pogledajte 
* Države članice Ujedinjenih nacija

## Reference 
## Vanjski linkovi 
* [Tekst rezolucije](https://undocs.org/S/RES/24(1947)) na *undocs.org*      

Kategorija:1947. u Mađarskoj
24
24
Jezero (krater)

[mini|262x262piksel| Krater Jezero (dole desno) i regija viđeni  iz orbitera *[Viking 1* ]]
**Jezero**  je krater na Marsu i nalazi se na   u četverouglu Syrtis Major. Prečnik kratera je oko 49 kilometara. Smatra se da nekada bio poplavljen vodom, krater sadrži lepezastu deltu sa nanosom bogatom glinom. Jezero u krateru bilo je prisutno kad su se na Marsu formirale mreže dolina. Osim što ima deltu, krater pokazuje i tačkaste šipke i invertovane kanale. Iz studije delte i kanala zaključeno je da jezero nije doživjelo vremena kada se voda spustila. Vjerovatno se formirao kada je postojao kontinuirani površinski odljev.

2007. godine, nakon otkrića drevnog jezera, krater je imenovan po Jezeru  u Bosni i Hercegovini, jednom od nekoliko istoimenih gradova. U nekoliko slavenskih jezika, uključujući češki, bosanski, hrvatski, srpski i slovenski, riječ *jezero* znači isto.

U novembru 2018. godine objavljeno je da je krater Jezero odabran za mjesto slijetanja za planiranu misiju rovera Mars 2020 . 18. februara 2021. rover *Perseverance* uspješno se spustio u krater Jezero. 
mini|300x300piksel| Predloženo mjesto slijetanja misije Mars 2020 unutar kratera Jezero.

## Interaktivna karta Marsa 

## Opis 
Krater Jezero je 45 kilometara širok i nalazi se na zapadnoj obali ravnice Isidis Planitia, koja se nalazi sjeverno od ekvatora Marsa. Na ovom je mjestu udar drevnog meteorita za sobom ostavio veliki krater promjera oko 1200 kilometara. Ovaj događaj zauvijek je promijenio stijenu u podnožju kratera. Kasniji, manji udar meteorita stvorio je krater Jezero unutar udarnog bazena Isidis. Postoje dokazi da je drevna rijeka utjecala u Jezero, tvoreći deltu koja je odavno isušena. U krateru je bilo prisutno jezero u vrijeme kada su se mreže dolina formirale na Marsu. Osim što ima deltu, krater također posjeduje izvrnute kanale. Iz proučavanja delte i kanala, zaključeno je da je jezero unutar kratera vjerovatno nastalo tokom razdoblja u kojem je postojalo kontinuirano površinsko oticanje.

## Reference 
Kategorija:Krateri na Marsu
Kategorija:Koordinate na Wikipodacima
Rahmija Kadenić

**Rahmija Kadenić** (2. juna 1920. Banja Luka, Kraljevina Jugoslavija, umro 2000.) je bio bosanskohercegovački i jugoslavenski partizan, general JNA.

1939. postao je član KPJ, a 1941. pomogao je u organizaciji NOVJ ; tokom Drugog svjetskog rata bio je politički povjerenik nekoliko partizanskih jedinica.

Nakon rata završio je Višu partijsku školu Đuro Đaković, Višu vojnu akademiju i Vojnu školu JNA; između ostalog je bio predavač na vojnoj akademiji i autor djela ratne i vojne tematike.

## Izvori i bilješke 
* *Vojna enciklopedija*, 2. izd., 1978., svezak 4, str. 181.

## Vanjski linkovi 
* http://foto.mij.rs/site/gallery/17964/photo/1
* http://www.nin.co.rs/2003-02/20/27452.html 
* The Bosnian Muslims in the Second World War: A History, Marko Attila Hoare

Kategorija:Biografije, Banja Luka
Kategorija:Generali Jugoslavenske narodne armije
Kategorija:Bosanskohercegovački partizani
Kategorija:Umrli 2000.
Kategorija:Rođeni 1920.
Kategorija:Jugoslavenski partizani
Constanța (okrug)

**Constanța** () je jedan od 41 okruga Rumunije. Nalazi se u jugoistočnom dijelu države, unutar historijske regije Dobrudže.
Prostire se na površini od 7.071&nbsp;km2 i osmi je najveći okrug u državi. Prema podacima od 31.10.2011. godine u njemu je živjelo 684.082 stanovnika što ga čini petim najmnogoljudnijim okrugom u Rumuniji. 
Glavni i najveći grad je Constanța.

## Geografija 
Graniči sa sljedećim okruzima: Călărași i Ialomița na zapadu, Tulcea i Brăila na sjeveru kao i s bugarskim oblastima Dobrič i Silistra na jugu.

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 684.082 stanovnika što je prosječna gustina od 96 stanovnika po km.2 Stepen urbanizacije (oko 75%) je dosta viši u odnosu na nacionalni prosjek. Kretanje broja stanovnika kroz historiju predstavljeno je sljedećom tabelom.

Etmičku većinu stanovništva čine Rumuni. Postoje značajne zajednice Turaka i Tatara usljed dugotrajne vladavine Osmanlijskog Carstva ovim područjem. Trenutno je regija centar muslimanske manjine u Rumuniji. Veliki broj Aromuna doselio se u Dobrudžu u prošlom vijeku i sebe smatraju kulturnom a ne etničkom manjinom. U okrugu živi i manjina Roma.
 

## Reference 
## Vanjski linkovi 
* Službena stranica Vijeća okruga

Constanța
Kategorija:Constanța (okrug)
Igor Bacal

**Igor Bacal** (rođen 18. januara 1974.) je nekadašnji moldavski biatlonac.

## Karijera 
### Svjetski kup 
Natupio je samo u jednoj sezoni Svjetskog kupa. Nakon raspada Sovjetskog saveza, te kratkotrajnog nastupa nekadašnjih sovjetskih biatlonaca u zajedničkom timu, dobio je mogućnost nastupa u SK 1993/94. Prvi nastup imao je 9. decembra 1993. u austrijskom Bad Gasteinu u pojedinačnoj utrci na 20&nbsp;km, te je zauzeo zadnje mjesto, sa do danas rekordnim zaostatkom od 32:41.0 iza pobjednika Sergeja Tarasova. Te je sezone nastupio u osam utrka i uglavnom je zauzeo neke od zadnjih mjesta

## Napomene 
## Reference 
## Vanjski linkovi 
* 
* 

Kategorija:Rođeni 1974.
Kategorija:Moldavski biatlonci
Juniperus

***Juniperus*** je rod **smrēkâ**, cvjetnica iz porodice *Cupressaceae*, red Pinales. Ne treba ga ni terminološki, ni taksonomski vezati za ro smrča (*Picea*).

Obuhvata  zimzelene grmove i manje stablašice, sa sedamdesetak priznatih vrsta i oko 1000 poznatih kultivara. 
Ime roda dolazi od latinskih riječi *juvenis* (=mlad) + parus (=rađati), a odnosi se na to da bobice nekh vrsta mogu izazvati pobačaj.
 
## Vrste 
# *Juniperus × ambigens* (Fassett) R.P.Adams
# *Juniperus angosturana* R.P.Adams
# *Juniperus arizonica* (R.P.Adams) R.P.Adams
# *Juniperus ashei* J.Buchholz
# *Juniperus barbadensis* L.
# *Juniperus bermudiana* L.
# *Juniperus blancoi* Martínez
# *Juniperus brevifolia* (Seub.) Antoine
# *Juniperus californica* Carrière
# *Juniperus cedrus* Webb & Berthel.
# *Juniperus chinensis* L.
# *Juniperus coahuilensis* (Martínez) Gaussen ex R.P.Adams
# *Juniperus comitana* Martínez
# *Juniperus communis* L.
# *Juniperus convallium* Rehder & E.H.Wilson
# *Juniperus coxii* A.B.Jacks.
# *Juniperus deltoides* R.P.Adams
# *Juniperus deppeana* Steud.
# *Juniperus drupacea* Labill.
# *Juniperus durangensis* Martínez
# *Juniperus excelsa* M.Bieb.
# *Juniperus × fassettii* B.Boivin
# *Juniperus flaccida* Schltdl.
# *Juniperus foetidissima* Willd.
# *Juniperus formosana* Hayata
# *Juniperus gamboana* Martínez
# *Juniperus gracilior* Pilg.
# *Juniperus grandis* R.P.Adams
# *Juniperus × herragudensis* J.M.Aparicio & Uribe-Ech.
# *Juniperus horizontalis* Moench
# *Juniperus indica* Bertol.
# *Juniperus jaliscana* Martínez
# *Juniperus komarovii* Florin
# *Juniperus macrocarpa* Sm.
# *Juniperus mairei* Lemée & H.Lév.
# *Juniperus monosperma* (Engelm.) Sarg.
# *Juniperus monticola* Martínez
# *Juniperus morrisonicola* Hayata
# *Juniperus mucronata* R.P.Adams
# *Juniperus navicularis* Gand.
# *Juniperus occidentalis* Hook.
# *Juniperus osteosperma* (Torr.) Little
# *Juniperus oxycedrus* L.
# *Juniperus × palanciana* J.M.Aparicio & Uribe-Ech.
# *Juniperus × pfitzeriana* (Späth) P.A.Schmidt
# *Juniperus phoenicea* L.
# *Juniperus pinchotii* Sudw.
# *Juniperus pingii* W.C.Cheng ex Ferré
# *Juniperus poblana* (Martínez) R.P.Adams
# *Juniperus polycarpos* K.Koch
# *Juniperus procera* Hochst. ex Endl.
# *Juniperus procumbens* (Siebold ex Endl.) Miq.
# *Juniperus przewalskii* Kom.
# *Juniperus pseudosabina* Fisch. & C.A.Mey.
# *Juniperus recurva* Buch.-Ham. ex D.Don
# *Juniperus rigida* Siebold & Zucc.
# *Juniperus sabina* L.
# *Juniperus saltillensis* M.T.Hall
# *Juniperus saltuaria* Rehder & E.H.Wilson
# *Juniperus saxicola* Britton & P.Wilson
# *Juniperus scopulorum* Sarg.
# *Juniperus semiglobosa* Regel
# *Juniperus seravschanica* Kom.
# *Juniperus squamata* Buch.-Ham. ex D.Don
# *Juniperus standleyi* Steyerm.
# *Juniperus taxifolia* Hook. & Arn.
# *Juniperus thurifera* L.
# *Juniperus tibetica* Kom.
# *Juniperus tsukusiensis* Masam.
# *Juniperus turbinata* Guss.
# *Juniperus virginiana* L.
# *Juniperus zanonii* R.P.Adams

## Reference 
## Vanjski linkovi
Kategorija:Pinales
Kategorija:Cupressaceae
Аntimikrobni оdbrambeni sistem respiratornog trakta

**Antimikrobni odbrambeni sistem respiratornog trakta** je slojeviti odbrambeni mehanizam koji se oslanja na komponente urođenog i adaptivnog imunskog sistema da bi zaštitio pluća i ostatak respiteratornog trakta protiv udisanih mikroorganizama.

U prvoj liniji odbrane, inhalirane bakterije sa zarobe u sluzI  i odbacuju  prema ždrijelu i gutaju se.  Bakterijama koje prodiru u sluzokožni sloj bavi se druga zaštitna linija koja uključuje antimikrobne peptide koji se izlučuju površinom epitela respiratornog trakta koji ubijaju mnogo bakterijskih sojeva.  One bakterije koje su  otporne na antimikrobne peptide ubijaju različite reaktivne vrste kisika koje proizvode fagocitie. U trećoj liniji odbrane i kao krajnje sredstvo, adaptivni imunski sistem eliminira uporne bakterijske infekcije koje izmiču urođenom imunološkom sistemu.

## Laktoferin 
Laktoferrin (LF) ie multifunkcijski protein, koji je bitan dio antimikrobnog obrambenog sistema respiratornog trakta. Proteolizom  LF proizvode se mali peptidi laktofericin I kaliocin-1, oba sa  antimibrobnim djelovanjem.

## Reaktivne vrste kisika, spojevi sa kisikom 
Fagociti posjeduju enzimski kompleks superoksid koji proizvodi NADPH oksidaza. Ostale ćelije u respiratornom traktu takođe proizvode superoksid i hydrogen-peroksid aktivnošću proreina dvostruke oksidaze 2, poznatog i kao Duox2.

Superoksid generiran ovim enzimskim kompleksima dismutira u vodik-peroksid, koji mijeloperoksidaza zauzvrat koristi za proizvodnju baktericidne hipohlorne kiseline. Pored toga, submukozne žlijezde dišnih puteva luče mijeloperoksidazu i laktoperoksidazu (LPO)  koja katalizira oksidaciju tiocijanata i detoksikuje vodik-peroksid ili ROS u antimikrobni lijek hipotiocijanit.

Oksigenirani spojevi proizvedeni u sistemu laktoperoksidaze ne napadaju DNK i nisu mutageni, a  poznato je da su sigurni.  Hipotiocijanit nastao ovim putem pokazuje baktericidno djelovanje širokog spektra, uključujući snažno antibakterijsko djelovanje na *H. pylori*.

## Cistična fibroza 
Izlučivanje tiocijanata  kod  bolesnika od cistične fibroze je smanjeno što rezultira smanjenom proizvodnjom antimikrobnog hipotiocijanita i posljedično doprinosi povećanom riziku od infekcije dišnih puteva.

## Terapijskea primjena 
Laktoferin s hipotiocijanitom dobio je grant sredstva  za liječenje cistične fibroze kao  sirotinjski lijek EMEA-a i  Američke administacije za lijekove (FDA).

## Također pogledajte
*Pluća
*Antigen
*Antitijelo

## Reference
## Vanjski linkovi
Kategorija:Imunološki sistem
Kategorija:Pluća
Idiotip

**Idiotip** - u  imunologiji -je zajedničko obilježje između grupe imunoglobulin ili receptora T-ćelije (TCR) zasnovanih na specifičnosti vezanja antigena i stoga strukture njihovih varijabilnih regija. Varijabilna regija receptora antigena T-ćelija (TCR) i B-ćelija (imunoglobulini) sadrže regiju koja određuje komplementarnost (CDR) sa jedinstvenim aminokiselinskim sekvencama. Oni definiraju površinu i svojstva varijabilne regije, određujući specifičnost antigena i samim tim **idiotop**skih molekula. Imunoglobulini ili TCR sa zajedničkim idiotopom su isti idio**tip**. Idiotip antitela određuje se prema:
* Genskim preuređenjima (rearanžmanima):
* Raznolikosti veza
* P-nukleotidima (palindromski nukleotidi na mjestima jednolančanih lomova)
* N-nukleotidima;
* Somatskim hipermutacijama

## Etimologija i upotreba 
Termin idiotip potiče od dva grčka korijena, *idio* = privatno, razlikovno, osebujno + *tip* = oznaka. Dakle, idiotip opisuje karakterističnu sekvencu i regiju koja čini bilo koji imunoglobulin/TCR jedinstvenim od drugih istog tipa koji je njegova varijabilna regija.
Izraz "idiottip" ponekad se koristi i za opisivanje zbirke više idiotopova, a samim tim i ukupnog kapaciteta vezanja antigena, posjedovanih antitijelom.

Riječ "idiottip" postala je uticajna u imunologiji kada je Niels Jerne formulirao svoju teoriju imunskih mreža. Jerne je 1984. dobio Nobelovu nagradu za fiziologiju ili medicinu, uglavnom zbog toga što je otac teorije imunoloških mreža. On je definirao idiotip kao skup epitopa na V području molekule antitijela, pri čemu epitop označava antigenu determinanta. Također je definirao "paratope", onaj dio varijabilne regije antitijela koja se vezuje za antigen. Najbolje razvijena verzija teorije imunskih mreža naziva se teorija simetrične mreže, u kojoj razlika između idiotipa i paratopa nema nikakvu ulogu.

## Također pogledajte 
* Alotip
* Izotip
* Teorija imunskih mreža

## Vanjski linkovi
* 
* Overview at Medical University of South Carolina
* Overview at Southern Illinois University Carbondale

Kategorija:Imunološki sistem
Kategorija:Imunologija
Jasmonska kiselina

{{Infokutija hemijski spoj|Boja=Lightblue
| Strukturna formula   = 200px 200px
| Hemijski spoj        = Jasmonska kiselina
| Druga imena          =Jasmonska kiselina(−)-jasmonska kiselinaJA, (*1R,2R*)-3-Okso-2-(*2Z*)-2-pentenil-ciklopentiletanoična kiselina
{(1R,2R)-3-Okso-2-[(2Z)-2-penten-1-il]ciklopentil} acetatna kiselina
| Sumarna formula      =C12H18O3
| CAS registarski broj =6894-38-8
| SMILES               =CC/C=C\C[C@@H]1[C@H](CCC1=O)CC(=O)O
| InChI                =1/C12H18O3/c1-2-3-4-5-10-9(8-12(14)15)6-7-11(10)13/h3-4,9-10H,2,5-8H2,1H3,(H,14,15)/b4-3-/t9-,10-/m1/s1
| Kratki opis          = 
| Molarna masa         = 210,27 g/mol
| Agregatno stanje     = 
| Gustoća              =1,1 g/cm3
| Tačka topljenja      = 160
| Tačka ključanja      = Na 0,7 mmHg
| Pritisak pare        = 
| Rastvorljivost       =
| Viscosity = 
| Dipolni moment       = 
| pKa = 
| NFPA 704             = 
}}
**Jasmonska kiselina** (**JA**)  je  organski spoj koji se nalazi u nekoliko biljaka, uključujući I jasmin. Molekula je član jasmonata  klase biljnih hormona. Biosintezira se iz linolenske kiseline oktadekanoidnim putem.
## Biosinteza 
Njegova biosinteza polazi od masne kiseline α-linolenske kiselina koju oksigenira lipoksigenaza (13-LOX), formirajući peroksid. Ovaj peroksid zatim ciklizira u prisustvu sinteze alen-oksida i formira alen-oksid. Taj se oksid preuređuje kad se katalizira enzimom alen-oksid ciklaza u 12-oksofitodienoičnu kiselinu, te prolazi niz β-oksidacija do 7-izo-jasmonske kiseline. U nedostatku enzima, ova izo-jasmonska kiselina izomerizira se u jasmonsku kiselinu. 

Regulirani procesi rasta i razvoja biljaka uključuju inhibiciju rasta, starenje, namotavanje niti, razvoj cvijeta i apscisu listova. JA je također odgovorna za stvaranje gomolja u krompira i jama. Ima važnu ulogu kao odgovor na ranjavanje biljaka i sistemski stečenu otpornost. 
## Reference
## Bibliografija
*
## Vanjski linkovi
Kategorija:Biljni hormoni
Kategorija:Alkeni
Kategorija:Fiziologija biljaka
Kategorija:Sirćetne kiseline
Mimotop

**Mimotop** je makromolekula, često peptid, koja oponaša strukturu epitopa. Zbog ovog svojstva on izaziva odgovor antitijela sličan onome koji izaziva epitop. Antitijelo za dati antigen epitopa prepoznat će mimotop koji ga oponaša. Mimotopi se obično dobijaju iz biblioteka  prikaza faga, kroz biopaniranje (biološko pranje), dobijenih putem   tehnika za proizvodnju i skrining novih proteina i polipeptida umetanjem fragmenta gena u gen odgovoranih za površinski protein bakteriofaga. Novi protein se pojavljuje u površinskom premazu faga u kojem se može manipulirati i testirati njegova  biološka aktivnost.
 
Razvijaju se i vakcibe koje koriste mimotope. Mimotopi su vrsta peptida aptamera.
Kad je pojam mimotope prvi put skovao Mario Geysen, 1986., korišten je za opisivanje peptida koji oponašaju epitop. Međutim, ovaj je koncept proširen i na peptidne mimetike svih vrsta veznih mjesta. Kao oponašanje mjesta vezanja, mimotopska analiza naširoko se koristi u mapiranju epitopa, identificirajući ciljane lijekove i zaključujući interakcijsku mrežu  protein. Nadalje, mimotop je također pokazao svoj potencijal u razvoju nove dijagnostike, terapeutike i vakcina. Osim toga, posebni afiniteti posredovani mimotopima, raznim poluvodičima i drugim materijalima pokazali su vrlo ohrabrujućei obećavajuće mogućnosti primjene u novim materijalima i novim energetskim studijama. Stoga zaslužuje pažnju prikupljanje podataka o mimotopima u posebnu bazu podataka. U 2010. godini objavljena je verzija MimoDB verzije 1.0. Imala je 10.716 peptida grupiranih u 1.229 skupova. Ti su peptidi izvađeni iz rezultata biopaniranja slučajnih biblioteka peptida prikazanih faga. izviještenih u 571 radu. MimoDB baza podataka nedavno ažurirana je na trenutnu verziju 2.0.

Verzija 2.0 sadrži 15633 peptida prikupljenih iz 849 radova i grupiranih u 1818 skupova. Osim osnovnih podataka o pokusima paniranja i njihovih rezultata, uključene su široke pozadinske informacije o cilju, predlošku, biblioteci i strukturi. Bioinformatičari također su uključeni uz evaluaciju priloženih referentnih vrijednosti, kako bi razvili i ocijenili svoje nove modele, algoritme i programe. Osim toga, baza podataka MimoDB pruža alate za jednostavno i napredno pretraživanje, vizualizaciju strukture, BLAST i prikaz brzog poravnanja. Eksperimentalni biolozi lahko mogu koristiti bazu podataka kao virtualnu kontrolu, kako bi isključili moguće ciljane peptide. MimoDB baza podataka je besplatno dostupna.

## Također pogledajte
*Epitop
*Baza podataka
## Reference
## Vanjski linkovi
Kategorija:Imunološki sistem
Siniša Bogdanović

**Simo - Siniša Bogdanović** (Vorkapić, 14. februar 1833 - 1909) bio je nacionalno-romantičarski srpski historičar.

## Život 
Otac i djed su mu bili pravoslavni sveštenici u Vorkapićima, a rođen je na praznik Sretenja Gospodnjeg. Djed po majci Katarini Janjanin, poginuo je 1812. kod Borodina. U Rakovcu je završio 5 razreda gimnazije i zatim otišao u vojsku. Kao natporučnik bio je učitelj historije i zemljopisa u kadetskoj školi u Zagrebu. Družio se s Vukom Karadžićem kad je ovaj bio boravio u Topuskom. Skupljao je za njega riječi i poslovice, u izdanjima Vukovih djela potpisane sa S.M.B. Na sahrani mu je bio jedan bataljon pješačke 53. pukovnije s potpukovnikom Crevarom na čelu. Sin Bogdan bio je činovnik srbijanskog ministarstva financija, a kći Milica profesorica na ženskom liceju u Zagrebu. Kći mu je bila među prvim studenticama Zagrebačkog sveučilišta, uz Milku Maravić i Vjeru Tkalić, koje su upisale studij 1901. godine, odmah nakon što im je to bilo omogućeno kraljevskim dekretom. Milica Bogdanović je bila i prva žena koja je doktorirala na Kraljevskom sveučilištu Franje Josipa I u Zagrebu, 1907. godine. Tema doktorata je bila *Car Julijan Apostata prema hrišćanstvu*. Ona je kao učiteljica ženskog liceja organizovala Svetosavsku besjedu (priredbu) u Zagrebu 1911. godine zbog čega je negodovalo *Hrvatsko Pravo*.  

## Reference 
Kategorija:Rođeni 1833.
Kategorija:Umrli 1909.
Kategorija:Srbi u Hrvatskoj
Anafilatoksini

**Anafilatoksini** ili **komplementni peptidi** su fragmenti (C3a, C4a i C5a) koji se proizvode kao dio aktivacije sistema komplementa. Komponente komplementa C3, C4 i C5 su veliki glikoproteini koji imaju važne funkcije u imunskom odgovoru i odbrani domaćina.

Imaju širok izbor bioloških aktivnosti i proteolitski se aktiviraju cijepanjem na određenom mjestu, formirajući a- i b-fragmente. A-fragmenti formiraju različite strukturne domene od približno 76 aminokiselina, kodiranih jednim egzonom unutar gena komplementarnih proteina. Komponente C3a, C4a i C5a nazivaju se anafilatoksini: izazivaju kontrakciju glatkih mišića, vazodilataciju, oslobađanje histamina iz mastocita i pojačanu vaskularnu propustljivost. Oni takođe posreduju hemotaksijama, upalama i stvaranju citotoksičnih radikala kisika. Proteini su visoko hidrofilni, sa uglavnom alfa-spiralnom strukturom koju drže tri disulfidna mosta.

## Funkcija 
Anafilatoksini mogu pokrenuti degranulaciju (oslobađanje tvari) endotelnih ćelija, mastocita ili fagocita, koji proizvode lokalni upalni odgovor. Ako je degranulacija široko rasprostranjena, može izazvati šok-sindrom sličan onome kod alergijske reakcije.
Anafilatoksini posredno posreduju:
* kontakcije ćelija glatkih mišića , naprimjer šri bronhospsazmima:
* povećanje propusnosti krvnih kapilara;
* C5a posredno posreduje hemotaksije – receptorsko kretanje leukocita posredovano kretanjem leukocita u pravcu povećanja koncentracije anafilatoksina.

## Primjeri 
Važni anafilatoksini:
* C5a ima najveću specifičnu biološku aktivnost i sposoban je direktno djelovati na neutrofile i monocite kako bi ubrzao fagocitozu patogena.
* C3a djeluje sa C5a na aktiviranju mastocita, aktiviranju antitijela, komplementa i fagocitnih ćelija i povećanju tekućine u tkivu, a sve to doprinosi pokretanju adaptivnog imunskog odgovora.
* C4a je najmanje aktivni anafilatoksin.

## Terminologija 
Iako su neki lijekovi (morfin, kodein, sintetički ACTH) i neki neurotransmiteri (norepinefrin, supstanca P) važni su posrednici degranulacije masnih ćelija ili bazofila, oni se uglavnom ne nazivaju anafilatoksini. Ovaj je termin rezervisan samo za fragmente sistema komplementa.

## Ljudski proteini koji sadrže anafilaksinski domen 
C3, C4A, C4B, C4B-1, C5, FBLN1, FBLN2

## Također pogledajte 
* Alergija
*Anafilaksa
*Upala
*Imunski sistem
*Nervni sistem

## Reference
## Dopunska literatura 
* 
* 

## Vanjski linkovi 
* 

Kategorija:Proteini
Kategorija:Imunologija
Ćelijski posredovana imunost

**Ćelijski posredovana imunost** je imunski odgovor koji ne uključuje antitijela. Umjesto toga, ova imunost je putem aktiviranja fagocita, antigen-specifičnih citotoksičnih T-limfocita i oslobađanja različitih citokina, kao odgovor na prisutni antigen.
Historijski gledano, imunski system bio je odvojen u dvije grane: 
*humoralna imunost, za koju se zaštitna funkcija imunizacije može naći u tjelesnim tekućinama, bez ćelija ili seruma i 
***ćelijska imunost**, za koji je zaštitna funkcija imunizacije bila povezana sa ćelijama. CD4 ćelije ili pomoćne T-ćelije pružaju zaštitu protiv različitih patogena. Neaktivirane T-ćelije, zrele T-ćelije koje se još moraju susresti sa antigenom, pretvaraju se u aktivirane efektorske T-ćelije, nakon što naiđu na ćelije koje predstavljaju antigen (APC). Ovi APC-i, poput makrofaga, dendritske ćelije i B-ćelija, u nekim okolnostima, učitavaju antigenske peptide na ćelije MHC, zauzvrat predstavljajući peptid prema receptorima na T-ćelijama. Najvažnije od ovih APC su visoko specijalizirane dendritske ćelije; mogućnost je djelovanje isključivo na gutanje i prisutnost antigena.

T-ćelije aktiviranog efektora mogu se svrstati u tri funkcionalne klase, detektujući peptidne antigene koji potiču iz različitih tipova patogena: 
#Prva klasa su citotoksične T-ćelije, koji ubijaju zaražene ciljne ćelije putem apoptoza, bez upotrebe citokina, 
#TH1-ćelije, koji primarno funkcioniraju aktiviranjem makrofaga, i 
#TH2-ćelije, koje prvenstveno funkcioniraju da stimuliraju ćelije na stvaranje antitijela.
* Stimulirajući ćelije da izlučuju razne citokine koji utiču na funkciju ostalih ćelija koje su uključene u adaptivne i urođene imunske odgovore.
Ćelijski posredovana imunost usmjerena je prije svega na mikrobe koji prežive u fagocitima i mikrobima koji inficiraju nefagocitne ćelije. Najefikasnija je u uklanjanju ćelija zaraženih virusom, ali učestvuje i u odbrani od gljivica, protozoa, kancera i unutarćelijskih bakterija. Također ima glavnu ulogu u odbacivanju transplantacije.
 
## Također pogledajte
* Imunski sistem
* Imunost

## Reference
## Vanjski linkovi
* Cell-mediated immunity (Encyclopædia Britannica)
* Chapter 8:T Cell-Mediated Immunity  Immunobiology: The Immune System in Health and Disease. 5th edition.
* Cell-Mediated Immunity. Murphy
* Cell-mediated immunity: How T cells recognize and respond to foreign antigens

Kategorija:Imunologija
Kategorija:Imunološki sistem
Kategorija:T-ćelije
Kategorija:Citologija
Kategorija:Apoptoza
Kategorija:Citokini
Denaturacija (biohemija)

**Denaturacija** je proces u kojem se bjelančevinama (proteinima) narušava sekundarna, tercijarna i kvaternarna proteinska struktura, koja je prisutna u njihovom prirodnom stanju, dok primarna struktura ostaje očuvana. Pritom se kidaju nekovalentne strukture (vodikove, elektrostatske, hidrofobne veze i Van der Waalsove sile), dok kovalentne veze u polipeptidnom lancu ostaju sačuvane. Gubitak se postiže vanjskim utjecajem, agensima poput snažne kiseline ili baze, koncentrirane neorganske soli, organskog rastvarača (kao što su alkohol i hloroform), supstance poput uree, deterdženti ili najčešće toplota. Ako se bjelančevina (protein) u živoj ćeliji denaturira, ishod je poremećaj ćelijske aktivnosti i moguća ćelijska smrt. Denaturirane bjelančevine mogu ispoljavati različita svojstva, od konformacijske promjene do gubitka topivosti i proteinske agregacije.

Sekvenca aminokiselina u bjelančevinama je tačno određen, kao i prostorni oblik, koji je vrlo bitan za njihovu bioaktivnost. Naruši li se prostorni oblik i struktura, bjelančevine više ne mogu obavljati svoju dotadašnju funkciju, jer je došlo do njihove denaturacije, odnosno gubitka prirodnog stanja.

Kuglaste bjelančevine ili globularne denaturiraju znatno lakše nego vlaknaste. Nakon toplotne denaturacije, kuhana jaja postaju čvrsta, a meso se stvrdne.

Do godine 1961. smatralo se da denaturacija bjelančevina uvijek irevezibilna, međutim Christian Anfisen uspio je renaturirati enzim ribonukleazu. Na taj način se uspjelo dokazati da aminokiselinska sekvenca bjelančevina sadrži sve informacije koje su potrebne da bi došlo do svijanja polipeptidnog lanca u nativnu konformaciju.

Ova denaturacija nije isti proces koji se primjenjuje kod proizvodnje denaturiranog alkohola.

## Također pogledajte
*Bjelančevine
*Kuhanje

## Reference 
Kategorija:Biohemija
Kategorija:Biofizika
Isidora Simijonović

**Isidora Simijonović** (Beograd, 21. jun 1995) je srbijanska pozorišna i filmska glumica. Svoju filmsku karijeru je započela u debitanskom filmu *Klip*, Maje Miloš u kome je ostvarila glavnu ulogu i stekla popularnost tumačeći lik Ja­sne, ti­nej­džer­ke ko­ja ži­vi okru­že­na osku­di­com be­o­grad­skih pred­ga­đa. Dobitnica je nekoliko nagrada na festivalima za glavnu ulogu u filmu *Klip*, među kojima je nagrada za najbolju glumicu koju je dobila na festivalu u Litvaniji i *Zlatni lešnik* na festivalu u Leskovcu. Kasnije je upisala studije glume na Akademiji umetnosti beogradskog Alfa univerziteta u klasi profesorice Mirjane Karanović. Pored drugih predstava, od decembra 2019. godine glumi u predstavi *Testirano na ljudima* Ateljea 212 u Beogradu.

## Reference 
Kategorija:Rođeni 1995.
Kategorija:Srbijanske glumice
Kategorija:Biografije, Beograd
Linearni epitop

**Linearni epitop** ili **sekvencijski epitop**/sekventni epitop je takav epitop koji prepoznaje antitijela po linearnom slijedu aminokiselina ili njihovoj primarnoj strukturi. Suprotno tome, većina antitijela prepoznaje konformacijski epitop koji ima specifičan trodimenzijski oblik i njegovu strukturu proteina.

Antigen je svaka tvar za koju imunski sistem može prepoznati da je strana i koja izaziva imunski odgovor. Budući da su antigeni obično proteini koji su preveliki da bi se u cjelosti vezali za bilo koji receptor, samo se specifični segmenti koji formiraju antigen vežu sa specifičnim antitijelom. Takvi segmenti nazivaju se epitopi. Isto tako, samo je paratop ono antitijelo koje dolazi u kontakt sa epitopom.

## Značaj
Prilikom obavljanja molekulskih ispitivanja koja uključuju upotrebu antitijela kao što su Western blot, imunohistohemija i ELISA, trebalo bi pažljivo odabrati antitela koja prepoznaju linearne ili konformacijske epitope.

Naprimjer, ako je ključali uzorak proteina, tretiran beta-merkaptoetanolom i pokrenut u SDS-PAGE za Western blot, proteini su u suštini denaturirani i stoga ne mogu pretpostaviti njihove prirodne trodimenzijske usklađenosti. Stoga su za imunodetekciju odabrana antitijela koja prepoznaju linearne, umjesto konformacijskih epitopa. Suprotno tome, u imunohistohemiji u kojoj je sačuvana struktura proteina, preferiraju se antitijela koja prepoznaju konformacijske epitope.
 
## Također pogledajte 
* Epitop
* Paratop

## Reference
## Vanjski linkovi
Kategorija:Imunološki sistem
Konformacijski epitop

. Obratiti pažnju na to kako su segmenti široko razdvojeni u primarnoj strukturi stupili u kontakt u trodimenzijskoj tercijarnoj strukturi koja čini dio istog epitopa 

## Također pogledajte 
* Antigen
* Linearni epitop
* Epitop

## Reference 
## Vanjski linkovi 
* Antibody-protein interactions: benchmark datasets and prediction tools evaluation
* EpiSearch, a new method to predict conformational epitopes using phage display peptide sequences

Kategorija:Molekularna biologija
Kategorija:Imunološki sistem
Adaptivni imunski sistem

čovjeka]]
**Adaptivni imunski sistem** ili **specifična otpornost**, je oblik imunosti organizma koji se stiče tokom života, a nastaje kao posljedica izlaganja organizma raznim stranim patogenim supstancama. Specifična otpornost štiti organizam od toksina i nepoželjnih enzima, a služi i za stimuliranje organizam na stvaranje antitijela.

Zahvaljujući specifičnoj otpornosti, osoba postaje zaštićena od određenog agensa (koji je prethodno kod njega izazvao određenu bolest ili oštećenje), bez obzira na to koliko je puta u životu dalje bio u kontaktu sa istim uzročnikom (npr. virusi, bakterije, gljive). Na tome se i zasniva uspjeh vakcinacije, odnosno upotrebe nepatogenih oblika patogenih mikroba ili njihovih produkata za stimuliranje samozaštite protiv virulentnih sojeva.

Stečena imunost stvara imunsku memoriju nakon početnog odgovora na određeni patogen i dovodi do pojačanog odgovora na kasnije susrete s tim patogenom. Ovaj postupak stečenog imuniteta osnova je vakcinacija. Kao i urođeni sistem, stečeni sistem uključuje i komponente humoralne imunosti i komponente ćelijske imunosti.

U stečenoj imunosti receptori se "stiču" tokom životnog vijeka organizma (dok su kod urođene imunosti receptori specifični za patogene već kodirani u germ-linijama). Dobijeni odgovor naziva se "adaptivni", jer priprema imunski sistem tijela za buduće izazove (mada on zapravo može biti i maladaptivni kada rezultira kao autoimunost). U tehničkom smislu, i urođeni i stečeni imunološki sistem "su adaptivni" u fiziološkom i evolucijskom smislu dopuštajući organizmu da se prilagodi promjenjivim vanjskim okolnostima (i oba mogu biti neprilagođena ako su preaktivna, izazivaju patološku upalu ili autoimunost). Nadalje, receptori patogena urođenog i stečenog imunskog mehanizma su i specifični: specifičnosti urođene imunosti razvijaju se tokom evolucijskog vremena, kao odgovor na visoko očuvane molekulske osobenosti mikrobnog svijeta, dok specifičnosti stečene imunosti sazrijevaju u svakom organizmu. Iz tog razloga, općenito, umjesto termina "stečeni" preferira se "adaptivni" ili "specifični".

## Funkcije 
Adaptivna imunost kod odraslih kičmenjaka aktivira se kad patogen prevlada urođeni imunski sistem i proizvede pražnu količinu antigena.

Glavne funkcije adaptivnog imunskog sistema su: 
* prepoznavanje specifičnih stranih antigena, tokom procesa prezentacije antigena;
* stvaranje odgovora koji je prilagođen da u maksimalnoj meri eliminira specifične patogene ili njime zaražene ćelije.
* razvoj imunske memorije, kojom je svaki patogen “zapamćen” antitelom. Ove memorijske ćelije se mogu brzo eliminirati patogen u slučajevima naknadnih infekcija.

## Reference 
## Vanjski linkovi 
* 

Kategorija:Imunološki sistem
Kategorija:Imunologija
Citoliza

pritiskom. Citoliza bi rezultirala slikom s krajnje desne strane.]]
 osmotskog pritiska na crvena krvna zrnca]] 

**Citoliza** ili  **osmotska liza**, nastaje kada se  ćelija raspada zbog osmotske neravnoteže koja je uzrokovala difuziju viška vode u ćeliju. Voda može ući u ćeliju difuzijom kroz ćelijsku membranu ili kroz selektivne membranske kanale nazvane akvaporini, koji uveliko olakšavaju protok vode. Javlja se u hipotoničnom okruženju, gdje se voda kreće u ćeliju putem  osmoze i uzrokuje da se njen volumen povećava do tačke u kojoj volumen prelazi kapacitet membrane i ćelija pukne. Prisutnost ćelijskog zida sprečava da se membrana rasprsne, pa se citoliza događa samo kod životinja, uključujući  i protozoa, u ćelijama koje nemaju ćelijske zidove. Obrnuti postupak je plazmoliza.
## Kod sisara 
Osmotska liza često je posljedica udara, zbog nepravilne perfuzije hranjivih tvari i uklanjanja otpada, mijenja alternativne ćelije metabolizma. Takva neispravnost rezultira dotokom vanćelijske tečnosti u ćelije. Uz to, protozoe  imaju ćelijske membrane koje su manje propusne za vodu nego neke druge vrste.

## Kod  bakterija 
Osmotska liza bi se mogla dogoditi kada se bakterijske ćelije tretiraju hipotoničnim rastvotom  sa dodatkom lizocima  koji uništava ćelijske zidove bakterija.
## Prevencija 
Različite ćelije i organizmi prilagodili su različitim  načinima sprečavanja pojave citolize. Naprimjer, paramecium koristi kontraktilne vakuole, koje brzo izbacuju prekomjernu vodu kako bi se spriječilo njeno nakupljanje i na drugi način dogodila  razgradnja (citoliza).

## Također pogledajte
* Osmoza
* Osmotski pritisak
* Plazmoliza

## Reference
## Dopunska literature
*

Kategorija:Citologija
Kategorija:Membranska biologija
Kategorija:Biofizika